හිටපු අගවිනිසුරු ශිරාණි බණ්ඩාරනායක මහත්මිය ඊයේ (01) අල්ලස් කොමිසම හමුවට පැමිණ ඇය විසින් ඉදිරිපත් කරන බව පැවසූ විරෝධතා ඉදිරිපත් නොකර කට උත්තර දීමද නොකර කල්මරා නැවතත් දිනයක් ඉල්ලා ලබාගෙන පිටව ගොස් තිබේ.ශිරාණි බණ්ඩාරනායක මහත්මියගේ ඉල්ලීමට ලබන මැයි 17 වැනිදා දක්වා පමණක් කල් ලබා දුන් අල්ලස් කොමිසම ඇය එදිනට කට උත්තර දීම හෝ විරෝධතා ඉදිරිපත් කිරීම සිදු නොකළහොත් නැවතත් දිනයක් ලබාදීම සම්පූර්ණයෙන්ම ප්‍රතික්ෂේප කරන බව පවසයි.රාජ්‍ය‍ සේවයේ යෙදී සිටියදී ඉපැයිය නොහැකි තරම් වූ වත්කමකට හිමිකම් කියන්නේ යැයි ඇයට එරෙහිව ලැබී ඇති පැමිණිල්ල මත අල්ලස් කොමිසම වත්කම් පරීක්ෂණයක් ආරම්භ කර තිබේ.පුද්ගලයකුගේ තරාතිරම නොබලා එම පැමිණිල්ල සම්බන්ධව අල්ලස් පනත යටතේ පරීක්ෂණ පවත්වන අල්ලස් කොමිසම ශිරානි බණ්ඩාරනායක මහත්මිය කොමිසම වෙත කැඳවනු ලැබුවේ එම පැමිණිල්ලට අදාළ කරුණු සම්බන්ධව ඇය ඉදිරිපත් කරන කරුණු ලබා ගැනීම එම පරීක්ෂණයේදී සිදු විය යුතු අනිවාර්යය කර්තව්‍යයක් නිසාය.ඇය තවමත් අගවිනිසුරුවරිය බව පවසන ශිරානි බණ්ඩාරනායක මහත්මිය තවත් හේතු කීපයක්ද වාචිකව ඉදිරිපත් කර එම පරීක්ෂණයට විරෝධතාව දක්වන බව පසුගියදා කොමිසමට පවසා තිබුණි.නලින් ලද්දුවහෙට්ටි සහ සුදත් කල්දේරා ඇතුළු නීතිඥවරු රැසක් සමඟ ඊයේ අල්ලස් කොමිසමට පැමිණ සිටියාය.ලබන මැයි 17 දක්වා කල් ලබාගත් ශිරානි බණ්ඩාරනායක මහත්මිය එදිනද විරෝධතා ඉදිරිපත් කිරීමෙන් හෝ කට උත්තර දීමෙන් වැළකී සිටියහොත් කොමිසම ගන්නා තීරණය කුමක්ද යන්න පිළිබඳ 'දිනමිණ' කළ විමසුමකදී කොමිසම අදාළ තත්ත්වය පැහැදිලි කෙළේ මෙසේය.පුද්ගලයකු අල්ලස් කොමිසම ඉදිරියට කැඳවා කට උත්තර ඉල්ලා සිටීම අල්ලස් පනත යටතේ කොමිසමට ඇති බලතල මත සිදු වන දෙයක්.